ZAPISNIK 
22. sjednice Vijeća Mjesnog odbora Čučerje održane u
srijedu, 22. ožujka 2023. u 18,00 sati
u objektu DVD Čučerje, Trg S. Marije Čučerske 3
Prisutni članovi: Nikolina Šturlić, Stjepan Pintur, Alen Šušković, Kristijan Marković i Leona Šafran. 

Ostali prisutni: Luka Barišić, viši stručni referent

Sjednicom predsjedava Stjepan Pintur.

Zapisnik vodi Alen Šušković. 
Sjednica je počela u 18:00 sati
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora Čučerje.

Bez rasprave,  jednoglasno (5 „za“)  Vijeće prihvaća tekst zapisnika 21. sjednice, održane 25. siječnja 2023., bez izmjena.
Predsjednik daje na glasovanje dnevni red koji je upućen uz poziv za 22. sjednicu Vijeća Mjesnog odbora Čučerje, nakon čega je predloženi dnevni red, jednoglasno prihvaćen (5 „za“) i glasi:
D N E V N I    R E D:
1. Prijedlog o preraspodjeli sredstava iz Financijskog plana Mjesnog odbora Čučerje za 2023.- donošenje zaključka
2. Zahtjev Osnovne škole Čučerje, Prijedlog postavljanja prometne signalizacije na području Mjesnog odbora Čučerje za 2023. - donošenje zaključka
3. Prijedlog utroška sredstava s pozicije „Ostali nespomenuti rashodi poslovanja“ – donošenje zaključka;
4. Predstavke građana

5. Pitanja, prijedlozi ,odgovori

AD. 1. Prijedlog  o preraspodjeli sredstava iz Financijskog plana Mjesnog odbora Čučerje za 2023. - donošenje zaključka
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

o prijedlogu preraspodjele sredstava iz Financijskog plana Mjesnog odbora Čučerje za 2023.

I. Vijeće Mjesnog odbora Čučerje razmotrilo je prijedlog o preraspodjeli sredstava iz Financijskog plana Mjesnog odbora Čučerje za 2023. u korist Mjesnog odbora Klaka.

II. Ne podržava se navedeni prijedlog.

III. Ovaj Zaključak dostavlja se Vijeću Gradske četvrti Gornja Dubrava.

     AD 2.  Zahtjev Osnovne škole Čučerje, prijedlog postavljanja prometne signalizacije na području Mjesnog odbora Čučerje - donošenje zaključka

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK

O postavljanju prometne signalizacije na području Mjesnog odbora Čučerje

I. Vijeće Mjesnog odbora Čučerje razmotrilo je prijedlog Osnovne škole Čučerje vezano za  postavljanje prometne signalizacije u blizini ulice Trstenik.

II. Vijeće Mjesnog odbora  Čučerje  je na 17. sjednici od 20. listopada 2022. donijelo Zaključak kojim traže postavljanje prometne signalizacije na djelu Čučerske ceste između raskrižja ulica Lepušići i Trstenik. Na traženje Vijeća Mjesnog odbora Čučerje napravljen je očevid  na prometnici dana 11.10. 2022. na kojem su utvrđene slijedeće stavke:

- Predlaže se uspostava pješačkog prijelaza na Čučerskoj cesti kod kbr. 295 jer je ispred stambene zgrade izgrađen prihvatna površina za pješake. 

- Predlaže se izgradnja  nogostupa od Trstenika do Lepušića Zapadno i peron za uspostavu pravilnog stajališta.

- Predlaže se da Vijeće Gradske Četvrti Gornja Dubrava financira projektiranje nogostupa ,a da Gradski ured za prostorno uređenje, izgradnju Grada, graditeljstvo, komunalne poslove i promet preuzme financiranje gradnje istog.

III. Ovaj Zaključak dostavlja se Vijeću Gradske četvrti Gornja Dubrava na daljnje postupanje.
AD 3. Prijedlog korištenja sredstava s pozicije ONRP za 2023. – donošenje zaključka

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK

O prijedlogu korištenju sredstava

I.  Predlaže se utrošak sredstva s pozicije Ostali nespomenuti rashodi Mjesnog odbora Čučerje   

     u 2023. za financiranje programa HSLD Vepar Čučerje program   „Promocije lovstva u   

     svrhu zaštite od divljači“. 
II. Ponuda Hrvatskog seljačkog lovačkog društva „Vepar“ Čučerje je sastavni dio ovog    

     Zaključka.

III. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

AD 4. Predstavke građana

       - Zahtjev gđe. Jadranke Milovanović, prijedlog izgradnje puta
Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK

O prijedlogu rješavanja problema korištenja puta na području Mjesnog odbora Čučerje

I. Vijeće Mjesnog odbora Čučerje razmotrilo je zamolbu gđe. Jadranke Milovanović vezano za izgradnju puta.

II. Predlaže se uspostavljanje ucrtanog puta  u ulici Drenje, k.o. Čučerje kč.3153 odnosno Čučerje Novo kč.5792. U slučaju nemogućnosti uspostave puta zbog izgrađenog djela kuće na ulici vijeće podržava prijedlog izgradnje odvojka ulice Drenje  na temelju prijedloga po k.č. 824/1,824/2,824/3,824/4,824/1,7,845 k.o. Čučerje.

- Zahtjev gđe. Dubravke Žiljak, sanacija kolnika

Nakon rasprave u kojoj sudjeluju svi članovi Vijeća, Vijeće jednoglasno donosi

ZAKLJUČAK

O prijedlogu sanacije kolnika u ulici Šuškovići

I. Predlaže se sanacija ulice Šuškovići pošto su na tom djelu ulice Babošćica- Trstenik izvođeni radovi odvodnje. Vijeće izričito traži da se kolnik dovede u prvobitno stanje. Isto je traženo na 15. sjednici Vijeća Mjesnog odbora Čučerje od 31. kolovoza 2022. Moli se i odgovor o fazi radova na predmetnoj lokaciji, pošto prijedlozi Vijeća Mjesnog odbora nisu izvršeni.

II. Ovaj Zaključak dostavlja se Vodoopskrbi i odvodnji d.o.o. na daljnje postupanje.

- Zahtjev Igora Ljahnicky, prijedlog za izvođenje radova pristupne ceste
Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK

o prijedlogu rješavanja komunalnih problema na području Mjesnog odbora Čučerje

I. Vijeće Mjesnog odbora Čučerje razmotrilo je zahtjev gdina. Igora Ljahnicky vezano uz prijedlog izvođenja radova pristupne ceste.

II. U djelu puta koji je u vlasništvo Grada Zagreba k.č. 11074/1, Mirogoj put Vijeće Mjesnog odbora Čučerje će u dogovoru s Vijećem Mjesnog odbora Dankovec, pošto se put nalazi na njihovom području, uvrstiti nasipavanje navedenog puta u svoje planove održavanja. U dijelovima gdje put prelazi  u privatne parcele  Vijeće Mjesnog odbora Čučerje nema nadležnost za održavanje.
Dovršeno u 19:35 sati. 
KLASA: 024-08/23-003/606

URBROJ: 251-13-11-5/004-23-2

Zagreb, 22. ožujka 2023.

Predsjednik
Vijeća Mjesnog odbora
Čučerje

 Stjepan Pintur
